**Til deg som er ny bruker av tilrettelagt transport (TT)**

TT-ordningen er et tilbud om transport fra dør til dør med drosje.

Ordningen er ment å dekke **fritidsreiser**, men du kan også bruke tilbudet på andre typer reiser som ikke blir dekket gjennom andre offentlige ordninger. TT er for eksempel ikke ment å dekke reiser til og fra sykehus eller lege.

TT-ordningen er ikke en lovfestet rett, men er et tilbud fra fylkeskommunen.

**Du har fått et TT-kort**

Sammen med dette brevet har du fått et TT-kort. Kortet fungerer som et bankkort, men uten kode. Du kan betale hele eller en del av reisen med kortet.

Kortet er personlig og kan ikke brukes av andre enn deg. Navnet og brukernummeret ditt står på kortet, og du må vise legitimasjon når du bruker det.

**Kortet er knyttet til en personlig reisekonto**

Reisekontoen blir automatisk fylt opp to ganger i året, 1. januar og 1. juli. Saldoen på kontoen blir nullstilt på slutten av hvert år. Om du ikke får brukt opp hele saldoen i år, blir den altså ikke overført til neste år.

Dersom kontoen er overtrukket i en periode, vil dette komme som fratrekk fra tildelingen i neste periode.

Vi opplyser med dette om at **det blir satt inn kr ..................... på kortet** som er gyldig fra nå.

Vi opplyser også om at det tildelte beløpet kan variere fra år til år basert på fylkeskommunens budsjett. Vi oppfordrer derfor til at du selv kontrollerer saldoen din ved neste tildeling.

**Brukernummer**

Ditt brukernummer er:

Passord:

**Saldo på kortet**

I de fleste drosjer vil saldoen på kortet vise direkte ved å trekke det gjennom taksameteret i drosjen. Du kan også selv kontrollere saldoen ved å

* ringe sentralbordet på 35 58 60 40, det er bemannet 24 timer i døgnet, hver dag
* sende en SMS til 903 67 000 med teksten «ttkort *brukernummeret ditt*»
* gå inn på [www.ttkort.no](http://www.ttkort.no) og taste inn brukernummeret ditt

**Egen brukerside**

Ved å logge deg på din egen side på internett kan du se all informasjon som er registrert på deg, og alle turene dine. Gå til [www.ttkort.no](http://www.ttkort.no) og velg fanen «TT-brukere». Her kan du logge deg inn med brukernummeret og passordet som du finner i dette brevet.

**Tap av kort eller skade på kort**

Dersom kortet blir skadet eller du mister kortet, skal du melde ifra snarest mulig ved å ringe
35 58 60 40 eller kontakte saksbehandleren i kommunen din. Det gamle kortet blir da sperret, og du får tilsendt et nytt kort. Kostnaden for det nye kortet blir belastet brukerkontoen din.

Du finner mer informasjon om TT-ordningen på:

<https://mrfylke.no/Tenesteomraade/Samferdsel/TT-ordninga>